ທ່ານ ທຣຳ ປະຕິເສດ ຕໍ່ພັກເດໂມແຄຣັດ ໃນສະພາຕໍ່າ ເພື່ອໃຫ້ການ ໃນການດຳເນີນຄະດີຟ້ອງຮ້ອງ
ທ່ານ ທຣຳ ຖືກຕັ້ງຂໍ້ກ່າວຫາ ກ່ຽວກັບ ການຍຸແຍ່ຜູ້ສະໜັບສະໜູນກໍ່ຈະລາຈົນທີ່ໄດ້ບຸກເຂົ້າໄປໃນລັດຖະສະພາ ສະຫະລັດ ເມື່ອວັນທີ 6 ມັງກອນທີ່ຜ່ານມາ. 
ພັກເດໂມແຄຣັດໃນສະພາຕໍ່າ ສະຫະລັດ ໄດ້ຂໍໃຫ້ອະດີດປະທານາທິບໍດີດໍໂນລ ທຣຳ ໄປໃຫ້ການພາຍໃຕ້ຄຳສາບານ ໃນການດຳເນີນຄະດີຟ້ອງຮ້ອງຂອງທ່ານທີ່ຈະມາເຖິງນີ້ໃນສະພາສູງ ທີ່ປຶກ ສາທ່ານ ທຣຳ ໄດ້ກ່າວວ່າທ່ານອະດີດປະທານາທິບໍດີໄດ້ປະຕິເສດ ຜູ້ຈັດການນຳໜ້າການຟ້ອງຮ້ອງ ທ່ານ ເຈມີ ແຣສກິນ ໄດ້ຂຽນໃນຈົດໝາຍສະບັບນຶ່ງທີ່ຖືກສົ່ງໄປທາງອີເມລໃນວັນພະຫັດວານນີ້ວ່າ ໃຫ້ອະດີດປະທານາທິບໍດີໄປໃຫ້ການ “ກ່ອນ ຫຼື ໃນລະຫວ່າງ” ການດຳເນີນຄະດີ ທີ່ຈະເລີ່ມຂຶ້ນໄວສຸດແມ່ນວັນທີ 9 ກຸມພານີ້ ທ່ານ ແຣສກິນ ກ່າວວ່າ “ຖ້າເຈົ້າປະຕິເສດການເຊື້ອເຊີນນີ້, ພວກເຮົາຈະສະຫງວນສິດທິທຸກຢ່າງໃດໆ, ລວມທັງສິດທິເພື່ອຕັ້ງຫຼັກຖານຢູ່ການດຳເນີນຄະດີວ່າການປະຕິເສດທີ່ຈະໃຫ້ການຂອງເຈົ້າ ຈະສະໜັບສະໜູນຄວາມເຫັນມຸ່ງຮ້າຍ ກ່ຽວກັບ ການກະທຳຂອງເຈົ້າໃນວັນທີ 6 ມັງກອນ 2021 ” ທ່ານ ເຈສັນ ມິລເລີ, ທີ່ປຶກສາຂອງທ່ານ ທຣຳ ໄດ້ກ່າວວ່າ “ທ່ານປະທານາທິບໍດີຈະບໍ່ໄປໃຫ້ການ ໃນຂະບວນການທີ່ບໍ່ຖືກຕ້ອງຕາມລັດຖະທຳມະນູນ ” ຫຼາຍຊົ່ວໂມງຕໍ່ມາ, ທະນາຍຄວາມຂອງທ່ານ ທຣຳ, ທ່ານ ບຣູສ ຄາສເຕີ ແລະ ທ່ານ ເດວິດ ໂຊເອັນ ໄດ້ກ່າວວ່າຈົດໝາຍຂອງທ່ານ ແຣສກິນ ໄດ້ພິສູດໃຫ້ເຫັນວ່າພັກເດໂມແຄຣັດ “ບໍ່ສາມາດພິສູດການກ່າວຫາຂອງເຈົ້າ” ແລະ ວ່າການດຳເນີນຄະດີຟ້ອງຮ້ອງແມ່ນຮ້າຍແຮງໂພດ “ທີ່ຈະພະຍາຍາມຫຼິ້ນກົນລະວິທີນີ້ ” ທ່ານ ທຣຳ ຖືກຕັ້ງຂໍ້ກ່າວຫາ ກ່ຽວກັບ ການຍຸແຍ່ຜູ້ສະໜັບສະໜູນກໍ່ຈະລາຈົນທີ່ໄດ້ບຸກເຂົ້າໄປໃນລັດຖະສະພາ ສະຫະລັດ ເມື່ອວັນທີ 6 ມັງກອນທີ່ຜ່ານມາ ບໍ່ເທົ່າໃດນາທີກ່ອນຈະມີການບຸກ, ເຊິ່ງໄດ້ສົ່ງຜົນໃຫ້ມີຜູ້ເສຍຊີວິດ 5 ຄົນນັ້ນ, ທ່ານ ທຣຳ ໄດ້ບອກຜູ້ສະໜັບສະໜູນຫຼາຍພັນຄົນຢູ່ການຊຸມນຸມໃກ້ກັບທຳນຽບຂາວ “ໃຫ້ຕໍ່ສູ້ສຸດຊີວິດ” ໃນຂະນະທີ່ລັດ ຖະສະພາຢູ່ໃນຂະບວນການຢັ້ງຢືນປະທານາທິບໍດີ ໂຈ ໄບເດັນ ເປັນຜູ້ຊະນະການເລືອກຕັ້ງຢ່າງເປັນທາງການ ຜູ້ສະໜັບສະໜູນຫຼາຍພັນຄົນໄດ້ເດີນຂະບວນໄປລັດຖະສະພາ, ເຊິ່ງຫຼາຍຄົນໃນນັ້ນ ໄດ້ບຸກເຂົ້າໄປໃນຕຶກກໍ່ກວນການຢັ້ງຢືນຜົນຄະແນນຕ່າງໆ ເຈົ້າໜ້າທີ່ຕຳຫຼວດລັດຖະສະພາຄົນນຶ່ງ ແມ່ນລວມຢູ່ໃນຜູ້ທີ່ເສຍຊີວິດໃນການຈະລາຈົນນັ້ນ, ແລະ ສະພາຕໍ່າໄດ້ຟ້ອງຮ້ອງທ່ານ ທຣຳ ນຶ່ງອາທິດຕໍ່ມາ, ດ້ວຍການຊ່ວຍເຫຼືອຂອງສະມາຊິກພັກຣີພັບບລີກັນ 10 ຄົນ ຜູ້ທີ່ໄດ້ເຂົ້າຮ່ວມໃນການສະໜັບສະໜູນພັກເດໂມແຄຣັດ